Furtivos

Furtivos é un filme español de 1975 dirixido por José Luis Borau. Está protagonizado por Lola Gaos, Ovidi Montllor e Alicia Sánchez. O guión foi escrito por Manuel Gutiérrez Aragón e José Luis Borau. Un éxito comercial e da crítica, gañou o Cuncha de Ouro ó mellor filme no Festival Internacional de Cinema de Donostia en 1975. O filme foi escollido como candidato de España para o Óscar ó mellor filme en lingua non inglesa na 48ª edición dos premios, mais finalmente non foi nomeado.

 Sinopse 
Ángel é un cazador furtivo que vive nun bosque coa súa nai Martina, unha muller de carácter tiránico e violento. Nunha das súas escasas viaxes á cidade coñece a Milagros, moza fuxida dun reformatorio e amante dun coñecido delincuente. Ángel protéxea e lévaa á súa casa. A aversión da nai cara a Milagros e a atracción que Ángel sente cara a ela, unido ao aspecto claustrofóbico das relacións entre as personaxes, desembocan nun drama.

 Personaxes 
 Lola Gaos como Martina
 Ovidi Montllor como Ángel
 Alicia Sánchez como Milagros
 José Luis Borau como Santiago, gobernador provincial
 Felipe Solano como El Cuqui
 Ismael Merlo como o sacerdoteTorrres,  Conversaciones con Manuel Gutiérrez Aragón , p. 56

 Produción 
O guión foi escrito polos directores e guionistas Manuel Gutiérrez Aragón e José Luis Borau.Torrres, Conversaciones con Manuel Gutiérrez Aragón, p. 62 A idea tralo filme naceu a partir da personaxe de Ángel, que estaba baseada nunha persoa real que vivía e cazaba ilegalmente en Cabuérniga (Cantabria). A personaxe da nai, Martina, orixinouse coa actriz que foi contratada para o papel, Lola Gaos. Borau ficou impresionado tras ver a Gaos no papel de Saturnina, unha criada cínica, no filme Luis Buñuel Tristana  (1970).Evans, Spanish Cinema, páx. 119 Borau mesturou as referencias desta personaxe coa pintura de Goya Saturno devorando o seu fillo.D'Lugo, Guide to the Cinema of Spain, páx. 61

Borau ademais de director, guionista, produtor e actor.Evans, Spanish Cinema, páx. 116 As escenas en que interpreta a Santiago, gobernador local, dirixiunas o coguionista Manuel Gutiérrez Aragón.Torrres, Conversaciones con Manuel Gutiérrez Aragón, páx. 63 O póster foi realizado por Ivan Zulueta.Evans, Spanish Cinema, páx. 118 Mostra a Martina como un gran monstro o seu fillo coas súas enormes garras.

 Notas 

 Véxase tamén 
 Outros artigos 
 Filmes de España propostos ó Óscar ó mellor filme internacional
 Filmes propostos ó mellor filme internacional na 48ª edición dos Óscar
 Bibliografía 
 Deveny, Thomas G. Cain on Screen: Contemporary Spanish Cinema. The Scarecrow press, Inc. Londres, 1993.
 D'Lugo, Marvin. Guide to the Cinema of Spain. Greenwood Press, 1997. 
 Evans, Peter Williams Spanish Cinema : The Auteurist Tradition. Oxford University Press. Nova York, 1999. 
 Mártinez de Mingo, Luis.José Luis Borau. Arte Editors, 1996. 
 Torres, Augusto M.  Conversaciones con Manuel Gutiérrez Aragón . Fundamentos, Madrid, 1992.  
 Schwartz, Ronald. The Great Spanish Films: 1950 - 1990, Scarecrow Press, Londres, 1991. 

 Ligazóns externas 


Categoría:Filmes de 1975
Categoría:Filmes en lingua castelá
Categoría:Filmes de España
Categoría:Filmes dirixidos por José Luis Borau
Categoría:Filmes ambientados en España
Categoría:Filmes sobre familias
Categoría:Filmes gañadores da Cuncha de Ouro